CELEX: 32015D1175
Language: lt
Date: 1436918400000
Title: 2015 m. liepos 15 d. Komisijos įgyvendinimo sprendimas (ES) 2015/1175, kuriuo dėl pripažinimo, kad Pietų Afrikos Gordonijos rajone nėra grybo Guignardia citricarpa Kiely (nė vienos citrusiniams augalams patogeniškos padermės), iš dalies keičiamas Sprendimas 2006/473/EB (pranešta dokumentu Nr. C(2015) 4749)

17.7.2015   
            
            
               LT
            
            
               Europos Sąjungos oficialusis leidinys
            
            
               L 189/39
            
         KOMISIJOS ĮGYVENDINIMO SPRENDIMAS (ES) 2015/1175
   2015 m. liepos 15 d.
   kuriuo dėl pripažinimo, kad Pietų Afrikos Gordonijos rajone nėra grybo Guignardia citricarpa Kiely (nė vienos citrusiniams augalams patogeniškos padermės), iš dalies keičiamas Sprendimas 2006/473/EB
   
      
         (pranešta dokumentu Nr. C(2015) 4749)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos IV priedo A dalies I skirsnio 16.4 punktą,
   kadangi:
   
               (1)
            
            
               Komisijos sprendimu 2006/473/EB (2) pripažinta, kad tam tikruose Pietų Afrikos Šiaurės Kyšulio rajonuose nėra grybo Guignardia citricarpa Kiely (nė vienos citrusiniams augalams patogeniškos padermės);
            
         
               (2)
            
            
               remiantis Pietų Afrikos pateikta informacija dėl Šiaurės Kyšulio provincijos Gordonijos rajono ir tuo, kad sulaikytuose tos teritorijos kilmės citrusiniuose vaisiuose nebuvo aptikta grybo Guignardia citricarpa Kiely (nė vienos citrusiniams augalams patogeniškos padermės), galima daryti išvadą, kad Gordonijos rajone šio kenksmingo organizmo nėra. Todėl reikėtų pripažinti, kad šioje teritorijoje grybo Guignardia citricarpa Kiely (nė vienos citrusiniams augalams patogeniškos padermės) nėra;
            
         
               (3)
            
            
               todėl Sprendimas 2006/473/EB turėtų būti atitinkamai iš dalies pakeistas;
            
         
               (4)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ
   1 straipsnis
   Sprendimo 2006/473/EB 3 straipsnio 2 dalies a punktas pakeičiamas taip:
   
      
                  „a)
               
               
                  Pietų Afrikoje: Vakarų Kyšulyje; Šiaurės Kyšulyje: Gordonijos, Harcvaterio ir Vorentono rajonuose;“
               
            
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. liepos 15 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  2006 m. liepos 5 d. Komisijos sprendimas 2006/473/EB, pripažįstantis, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi štamai pavojingi citrusiniams), Cercospora angolensis Carv. et Mendes ir Guignardia citricarpa Kiely (visi štamai pavojingi citrusiniams) (OL L 187, 2006 7 8, p. 35).